KLASA: 034-13/24-01/19

URBROJ: 711-02-02/04-2024-2

Zagreb, 22. srpnja 2024.

**Povjerenstvo za odlučivanje o sukobu interesa** (dalje u tekstu: Povjerenstvo), OIB: 60383416394, u sastavu Aleksandre Jozić-Ileković kao predsjednice Povjerenstva, te Nike Nodilo Lakoš, Igora Lukača, Ines Pavlačić i Ane Poljak, kao članova Povjerenstva, na temelju članka 32. stavka 1. podstavka 2. Zakona o sprječavanju sukoba interesa (Narodne novine, broj 143/21. i 36/24., u daljnjem tekstu: ZSSI) **u postupku redovite provjere imovinskih kartica obveznika Frane Barbarića, OIB: ……………, predsjednik Uprave trgovačkog društva Hrvatska elektroprivreda d.d.** (u daljnjem tekstu: HEP d.d.) **do 08. prosinca 2023. g.,** 22. srpnja 2024. g., donijelo je

**ZAKLJUČAK**

**Nije utvrđen nesklad, odnosno nerazmjer između prijavljene imovine obveznika Frane Barbarića, predsjednik Uprave trgovačkog društva Hrvatska elektroprivreda d.d. do 08. prosinca 2023. g., u podnesenim imovinskim karticama od 28. prosinca 2018. g. i od 03. veljače 2020. g. i stanja imovine kako proizlazi iz podataka pribavljenih od nadležnih tijela u odnosu na primanja obveznika za obnašanje javne dužnosti i nekretnine.**

 Obrazloženje

Člankom 3. stavkom 1. točkom 37. Zakona o sprječavanju sukoba interesa (Narodne novine, broj 143/21., 26/11., 12/12.,126/12., 48/13., 57/15. i 98/19., u daljem tekstu: ZSSI/11, na snazi do 24. prosinca 2021. g.) bilo je propisano kako su predsjednici i članovi uprava trgovačkih društava koja su u većinskom državnom vlasništvu dužnosnici u smislu navedenog Zakona, odnosno njegovi obveznici.

Isto tako, člankom 3. stavkom 1. točkom 39. ZSSI-ja (na snazi od 25. prosinca 2021. g.) propisano je kako su predsjednici i članovi uprava trgovačkih društava u kojima Republika Hrvatska ima većinski udio te predsjednici i članovi uprava trgovačkih društava kojima su većinski vlasnici trgovačka društva u kojima većinski udio ima Republika Hrvatska obveznici u smislu spomenutog Zakona.

Uvidom u registar obveznika, kojega vodi Povjerenstvo, utvrđeno je kako je obveznik Frane Barbarić obnašao dužnost predsjednik Uprave trgovačkog društva HEP d.d. u razdobljima od 01. siječnja 2018. g. do 31. prosinca 2021. g., od 01. siječnja 2022. g. do 30. 06. 2022. g., od 01. srpnja 2022. g. do 31. prosinca 2022. g. i 01. siječnja 2023. g. do 08. prosinca 2023. g.

Slijedom navedenog, Frane Barbarić, povodom obnašanja navedene dužnosti, bio je obvezan postupati sukladno odredbama ranije važećeg ZSSI-ja, a nakon toga i sukladno obvezama ZSSI-ja koji je stupio na snagu 25. prosinca 2021. g.

Sukladno odredbi članka 8. stavka 7. ZSSI-ja/11 koji je bio na snazi do 24. prosinca 2021. g., obveznici su bili dužni prijaviti u imovinskoj kartici podatke o nekretninama u vlasništvu, kao i podatke o dohotku od nesamostalnog rada, dohotku od samostalne djelatnosti, dohotku od imovine i imovinskih prava, dohotku od kapitala, dohotku od osiguranja i drugom dohotku.

Napominje se da je na istovjetan način obveza prijave vlasništva na nekretninama te svih vrsta dohodaka propisana i odredbama članka 11. stavka 5. novog ZSSI-a.

Sukladno ranije važećem članku 8. stavku 2. ZSSI-ja bitne promjene u imovini obveznici su bili dužni prijaviti najkasnije istekom godine u kojoj je promjena nastala.

Člankom 27. ZSSI-ja propisano je kako redovita provjera podataka iz podnesene imovinske kartice predstavlja provjeru podataka iz članaka 10. do 12. ZSSI-ja koja se obavlja prikupljanjem, razmjenom podataka i usporedbom prijavljenih podataka o imovini iz podnesenih imovinskih kartica obveznika s pribavljenim podacima od Ministarstva financija, Porezne uprave i drugih nadležnih tijela Republike Hrvatske sukladno odredbama ovoga Zakona i podzakonskih propisa donesenih na temelju ZSSI-ja.

Člankom 28. stavkom 1. ZSSI-ja propisano je kako će Povjerenstvo bez odgađanja zatražiti od obveznika pisano očitovanje s potrebnim dokazima ako prilikom provjere podataka proizlazi mogući nesklad, odnosno nerazmjer između prijavljene imovine iz podnesene imovinske kartice sukladno člancima 10. do 12. ZSSI-ja i stanja imovine kako proizlazi iz pribavljenih podataka nadležnih tijela iz članka 27. ZSSI- ja. Obveznik je dužan, sukladno odredbi članka 28. stavka 2. ZSSI-ja, dostaviti Povjerenstvu pisano očitovanje i priložiti odgovarajuće dokaze u roku od 15 dana od dana primitka pisanog zahtjeva.

Povjerenstvo je otvorilo predmet provjere imovinskih kartica obveznika Frane Barbarić po službenoj dužnosti, u odnosu na informacije na koje upućuje medijski članak na internetskom portalu www.index.hr, objavljen 14. ožujka 2021. g. Iz medijskog članka proizlazi kako se dovodi u pitanje točnost tada prijavljenih podataka u imovinskoj kartici obveznika u odnosu na plaću obveznika i naznačene nekretnine.

Imajući u vidu navedene okolnosti, potrebno je bilo provesti ciljanu redovitu provjeru pribavljenih podataka u odobrenim imovinskim karticama obveznika, koje su relevantne za razdoblje na koje upućuju navedena saznanja i u odnosu na predmete imovine na koje upućuju navedena saznanja.

Uvidom u evidencije Povjerenstva utvrđeno je kako su za provjeru u postupku relevantne imovinske kartice koje je obveznik Frane Barbarić podnio povodom promjena 28. prosinca 2018. g. i 03. veljače 2020. g.

U postupku provjere podataka u navedenim imovinskim karticama u dijelu koji se odnosi na prihode od primanja na mjesečnoj razini od dužnosti za koju se podnosi obveznik Frane Barbarić je u obje imovinske kartice naznačio iznos mjesečnog prihoda u bruto iznosu od 39.383,56 kuna, odnosno u neto iznosu od 22.958,38 kuna, dok je u dijelu „Podatci o nekretninama“, u imovinskoj kartici podnesenoj 03. veljače 2020. g., naznačio sljedeće nekretnine:

- druge nekretnine, upisane u k. o. Zastražišće, z. k. ul. …., površine 40,00 m², suvlasništvo obveznika s trećim osobama,

- druge nekretnine, upisane u k. o. Zastražišće, z. k. ul. …, površine 132,00 m², suvlasništvo obveznika s trećim osobama,

- vinograd, upisan u k. o. Zastražišće, z. k. ul. …, površine 2.622,00 m², suvlasništvo obveznika s trećim osobama,

- druge nekretnine, upisane u k. o. Zastražišće, z. k. ul. …, površine 260,00 m², suvlasništvo obveznika s trećim osobama,

- oranica (njiva), upisana u k. o. Zastražišće, z. k. ul. …, površine 681,00 m², suvlasništvo obveznika s trećim osobama,

- oranica (njiva), upisana u k. o. Zastražišće, z. k. ul. …, površine 114,00 m², suvlasništvo obveznika s trećim osobama,

- oranica (njiva), upisana u k. o. Zastražišće, z. k. ul. …, površine 220,00 m², suvlasništvo obveznika s trećim osobama,

- druge nekretnine, upisane u k. o. Zastražišće, z. k. ul. …, površine 227,00 m², suvlasništvo obveznika s trećim osobama,

- oranica (njiva), upisana u k. o. Zastražišće, z. k. ul. …, površine 665,00 m², suvlasništvo obveznika s trećim osobama,

- druge nekretnine, upisane u k. o. Zastražišće, z. k. ul. …., površine 892,00 m², suvlasništvo obveznika s trećim osobama,

- druge nekretnine, upisane u k. o. Zastražišće, z. k. ul. …, površine 54,00 m², suvlasništvo obveznika s trećim osobama,

- oranica (njiva), upisana u k. o. Zastražišće, z. k. ul. …, površine 150,00 m², suvlasništvo obveznika s trećim osobama,

- oranica (njiva), upisana u k. o. Zastražišće, z. k. ul. …, površine 780,00 m², suvlasništvo obveznika s trećim osobama,

- druge nekretnine, upisane u k. o. Zastražišće, z. k. ul. …, površine 61,00 m², suvlasništvo obveznika s trećim osobama,

- druge nekretnine, upisane u k. o. Zastražišće, z. k. ul. …, površine 101,00 m², suvlasništvo obveznika s trećim osobama,

- druge nekretnine, upisane u k. o. Zastražišće, z. k. ul. …, površine 79,00 m², suvlasništvo obveznika s trećim osobama,

- oranica (njiva), upisana u k. o. Zastražišće, z. k. ul. …., površine 673,00 m², suvlasništvo obveznika s trećim osobama,

- vinograd, upisan u k. o. Zastražišće, z. k. ul. …, površine 7.472,00 m², suvlasništvo obveznika s trećim osobama,

- druge nekretnine, upisane u k. o. Zastražišće, z. k. ul. …., površine 403,00 m², suvlasništvo obveznika s trećim osobama,

- druge nekretnine, upisane u k. o. Zastražišće, z. k. ul. …, površine 1.636,00 m², suvlasništvo obveznika s trećim osobama,

- druge nekretnine, upisane u k. o. Zastražišće, z. k. ul. …, površine 108,00 m², suvlasništvo obveznika s trećim osobama,

- vinograd, upisan u k. o. Zastražišće, z. k. ul. …, površine 2.033,00 m², vlasništvo obveznika,

- druge nekretnine, upisane u k. o. Zastražišće, z. k. ul. …, površine 1.643,00 m², vlasništvo obveznika,

- druge nekretnine, upisane u k. o. Zastražišće, z. k. ul. …, površine 4.595,00 m², vlasništvo obveznika,

- šuma, upisana u k. o. Zastražišće, z. k. ul. …, površine 6.551,00 m ², vlasništvo obveznika,

- šuma, upisana u k. o. Zastražišće, z. k. ul. …, površine 9.034,00 m ², vlasništvo obveznika,

- vinograd, upisan u k. o. Zastražišće, z. k. ul. …., površine 6.844,00 m², suvlasništvo obveznika s trećim osobama,

- druge nekretnine, upisane u k. o. Zastražišće, z. k. ul. …., površine 18.487,00 m², suvlasništvo obveznika s trećim osobama,

- druge nekretnine, upisane u k. o. Desinec, z. k. ul. …, površine 155,00 m², suvlasništvo obveznika s trećim osobama,

- livada, upisana u k. o. Desinec, z. k. ul. …, površine 723,00 m², suvlasništvo obveznika s trećim osobama,

- stan, upisan u k .o. Jelsa, z. k. ul. …., površine 21,74 m², vlasništvo obveznika,

- stan, upisan u k .o. Zaprudski otok, z. k. ul. …, površine 99,92 m², vlasništvo obveznika,

- stan, upisan u k .o. Zaprudski otok, z. k. ul. …, površine 99,50 m², vlasništvo obveznika,

- stan, upisan u k .o. Zaprudski otok, z. k. ul. …, površine 51,92 m², vlasništvo obveznika,

- garaža, upisana u k .o. Zaprudski otok, k. č. br. …, površine 13,00 m², izvanknjižno vlasništvo obveznika,

- garaža, upisana u k .o. Zaprudski otok, k. č. br. …, površine 12,90 m², izvanknjižno vlasništvo obveznika,

- vikendica, upisana u k .o. Desinec, k. č. br. …, površine 69,00 m², izvanknjižno suvlasništvo obveznika s trećim osobama,

- kuća, upisana u k. o. Zastražišće, k. č. br. …, površine 120,00 m², vlasništvo obveznika,

- oranica (njiva), upisana u k. o. Zastražišće, k. č. br. :.., površine 2.118,00 m², izvanknjižno suvlasništvo obveznika s trećim osobama,

- oranica (njiva), upisana u k. o. Zastražišće, k. č. br. …, površine 4.330,00 m², izvanknjižno suvlasništvo obveznika s trećim osobama,

- oranica (njiva), upisana u k. o. Zastražišće, k. č. br. …, površine 122,00 m², izvanknjižno suvlasništvo obveznika s trećim osobama,

- oranica (njiva), upisana u k. o. Zastražišće, k. č. br. …, površine 215,00 m², izvanknjižno suvlasništvo obveznika s trećim osobama,

- vinograd, upisan u k. o. Zastražišće, k. č. br. …, površine 230,00 m², izvanknjižno suvlasništvo obveznika s trećim osobama,

- oranica (njiva), upisana u k. o. Zastražišće, k. č. br. …, površine 471,00 m², izvanknjižno suvlasništvo obveznika s trećim osobama,

- vinograd, upisan u k. o. Zastražišće, k. č. br. …, površine 975,00 m², izvanknjižno suvlasništvo obveznika s trećim osobama,

- oranica (njiva), upisana u k. o. Zastražišće, k. č. br. …, površine 194,00 m², izvanknjižno suvlasništvo obveznika s trećim osobama,

- oranica (njiva), upisana u k. o. Zastražišće, k. č. br. …, površine 277,00 m², izvanknjižno suvlasništvo obveznika s trećim osobama,

- vinograd, upisan u k. o. Zastražišće, k. č. br. …, površine 2.738,00 m², izvanknjižno suvlasništvo obveznika s trećim osobama,

- druge nekretnine, upisane u k. o. Zastražišće, k. č. br. …, površine 1.978,00 m², izvanknjižno suvlasništvo obveznika s trećim osobama,

- vinograd, upisan u k. o. Zastražišće, k. č. br. …, površine 5.810,00 m², izvanknjižno suvlasništvo obveznika s trećim osobama,

- kuća, upisana u k. o. Zastražišće, k. č. br. …, površine 188,00 m², izvanknjižno suvlasništvo obveznika s trećim osobama,

- oranica (njiva), upisana u k. o. Zastražišće, k. č. br. …, površine 306,00 m², izvanknjižno suvlasništvo obveznika s trećim osobama,

- druge nekretnine, upisane u k. o. Zastražišće, k. č. br. …, površine 110,00 m², izvanknjižno suvlasništvo obveznika s trećim osobama,

- oranica (njiva), upisana u k. o. Zastražišće, k. č. br. … površine 145,00 m², izvanknjižno suvlasništvo obveznika s trećim osobama,

- oranica (njiva), upisana u k. o. Zastražišće, k. č. br. …, površine 272,00 m², izvanknjižno suvlasništvo obveznika s trećim osobama,

- oranica (njiva), upisana u k. o. Zastražišće, k. č. br. …, površine 262,00 m², izvanknjižno suvlasništvo obveznika s trećim osobama,

- oranica (njiva), upisana u k. o. Zastražišće, k. č. br. …, površine 180,00 m², izvanknjižno suvlasništvo obveznika s trećim osobama,

- druge nekretnine, upisane u k. o. Zastražišće, k. č. br. …, površine 72,00 m², izvanknjižno suvlasništvo obveznika s trećim osobama,

- kuća, upisana u k. o. Zastražišće, k. č. br. …, površine 50,00 m², izvanknjižno suvlasništvo obveznika s trećim osobama,

- oranica (njiva), upisana u k. o. Zastražišće, k. č. br. …, površine 300,00 m², izvanknjižno suvlasništvo obveznika s trećim osobama,

- poslovni prostor, upisan u k .o. Zaprudski otok, z. k. ul. …, površine 120,00 m², vlasništvo obveznika,

- stan, upisan u k. o. Opatija, z. k . ul. …, površine 57,19 m², vlasništvo obveznika,

- stan, upisan u k. o. Jelsa, z. k . ul. …, površine 87,27 m², vlasništvo obveznika.

Sukladno ustaljenoj i sudski potvrđenoj praksi Povjerenstva, koja je navedena i u objavljenoj Smjernici i uputi Povjerenstva od 24. prosinca 2018. g. o definiranju bitne promjene u imovini koja se mora prijaviti, prijavljeni iznosi redovitih i povremenih primitaka, koji se prijavljuju u imovinskoj kartici na mjesečnoj ili godišnjoj razini, mogu odstupati od stvarno ostvarenih primitaka u relevantnom razdoblju do 10 %, dok se svako veće odstupanje smatra bitnom promjenom, odnosno izostanak prijave takve bitne promjene dovodi do mogućeg nesklada, odnosno nerazmjera u imovinskom stanju u smislu ZSSI-ja.

S obzirom je obveznik Frane Barbarić u provjeravanim imovinskim karticama naznačio iznos mjesečnog prihoda od dužnosti u bruto iznosu od 39.383,56 kuna, odnosno u neto iznosu od 22.958,38 kuna, na godišnjoj razini gledano u 2018. g., uvidom u Informatički sustav Porezne uprave, utvrđeno je kako je obveznik u naznačenom vremenskom razdoblju ostvario primitak na osnovi radnog odnosa u ukupnom iznosu od 245.479,49 kuna, u 2019. g. u ukupnom iznosu od 296.254,97 kuna i u 2020. g. u ukupnom iznosu od 299.287,59 kuna, sve što je unutar 10 % razlike između iznosa naznačenog u imovinskim karticama i ostvarenog prihoda prema podacima Porezne uprave od poslodavca s naznačene osnove u naznačenim godinama.

Nadalje, uvidom u Informatički sustav Porezne uprave i Zajednički informacijski sustav zemljišnih knjiga i katastra zemljišne knjige utvrđeno je kako su kod nadležnih zemljišnoknjižnih odjela Općinskog suda u Splitu, Općinskog suda u Novom Zagrebu i Općinskog suda u Rijeci upisane nekretnine, površinom i u vlasništvu kako je to obveznik naznačio u provjeravanim imovinskim karticama.

Slijedom navedenog, iz usporedbe podataka iz provjeravane imovinske kartice obveznika Frane Barbarić i podataka prikupljenih od nadležnih tijela u Republici Hrvatskoj ne proizlazi mogući nesklad, odnosno nerazmjer između prijavljenih podataka o nekretninama u provjeravanim imovinskim karticama podnesenim povodom promjena 28. prosinca 2018. g. i 03. veljače 2020. g. i podataka o nekretninama u Zajedničkom informacijskom sustavu zemljišnih knjiga, odnosno iz podataka porezne uprave. Također, mogući nesklad, odnosno nerazmjer nije utvrđen niti u dijelu podataka koji se odnose na plaću obveznika, usporedbom podataka u provjeravanim imovinskim karticama i podatcima iz Informacijskog sustava Porezne uprave.

Zaključno, iz provedene provjere proizlazi kako u relevantnim imovinskim karticama, odnosno u prijavljenom imovinskom stanju koje se odnosi na razdoblje iz prijave, nije postojao nesklad niti nerazmjer obveznika Frane Barbarić u vezi navoda iz medijskog članka, stoga nije bilo niti povoda za donošenje zaključka prema članku 28. ZSSI-ja niti prosljeđivanja prikupljene dokumentacije Ministarstvu financija, Poreznoj upravi, na temelju članka 29. stavka 2. ZSSI-ja.

Slijedom navedenog, Povjerenstvo je donijelo zaključak kao u izreci ovog akta.

PREDSJEDNICA POVJERENSTVA

 Aleksandra Jozić-Ileković, dipl. iur.

Dostaviti:

1. Obveznik Frane Barbarić, osobna dostava

……….

1. Pismohrana